Når vi tager på tur som spejdere, rejser vi med **tørklædet synligt og den grønne trøje på**. Derudover skal du have **et par gode gå-sko** på og kunne **bære al din bagage selv**.

Alt skal kunne være i **én rygsæk**. Din sovepose og dit liggeunderlag behøver du dog ikke selv at bære.

Derudover er det vigtigt at du selv putter tingene ned i tasken når du skal til at pakke. Det giver dig en chance for at kunne finde det du leder efter, når du skal bruge det på lejren 😊

* Sovepose (ikke dyne)
* Lagenpose (hvis du har én, god til kølige nætter)
* Liggeunderlag (ikke skummadras)
* Bamse (kan måske bruges som hovedpude)
* Hue og sokker til at sove med (er godt hvis du bliver kold om natten)
* Nattøj med lange ben og lange ærmer
* Sovemaske (så du kan sove selvom solen står op)
* Skiftetøj: 1 par shorts, 1 par lange bukser, 1 T-shirts med korte ærmer, 2 par strømper, 2 par underbukser (overvej hvor ofte du plejer at skifte tøj på lejrtur)
* En pose til vasketøj.
* Buff/halsedisse
* 1 varm trøje/bluse (kan pakkes ind i en buff/halsedisse og bruges som hovedpude)
* Solhat/kasket (holder på håret og skygger for solen/regnvejr)
* Toiletsager: Tandbørste, tandpasta, hårelastik, hårbørste og evt. solcreme (du kommer sikkert først i bad, når du er hjemme igen)
* Lommelygte eller pandelampe
* Lille håndklæde
* Regntøj (så kan du holde varmen om aftenen inden vi kravler i soveposen)
* Gummistøvler eller vandtætte sko (godt til morgenturen mod toilettet, når græsset er vådt af dug/regn)
* Siddeunderlag (så er det ikke så koldt at sidde rundt omkring)
* Viskestykke
* Dolk, hvis du har én
* Sangbogen, hvis du har én
* Blyant/kuglepen
* Lidt snacks til hygge i teltet

Lad telefoner og smarte ure blive hjemme – dem får du ikke brug for 😊

Vi skal være udenfor det meste af døgnet, men benytter toiletterne indenfor i hytten.

Service og bestik henter vi i køkkenet, vi tilbereder og spiser maden udenfor.